Ylakių šv. Roko išpažinėjo koplyčia

Ylakių šv. Roko išpažinėjo koplyčia – koplyčia, stovinti Ylakių miestelio kapinėse, Skuodo rajone, netoli kelio . Priklauso Ylakių Viešpaties Apreiškimo Švč. Mergelei Marijai parapijai.Ylakių parapija (dekanato inf.) Pavadinta šventojo Roko vardu.
miniatiūra|240px|left|Koplyčios interjeras: keraminių plytelių grindys, gotikinių formų altorius siauroje presbiterijoje, paprasti suolai

Neogotikinė raudono mūro koplyčia garsėja didžiausiais šiaurės Žemaitijoje Šv. Roko atlaidais, kasmet rengiamais rugpjūčio mėn. antroje pusėje.Ylakių seniūnija Koplyčioje mišios aukojamos keletą kartų metuose, per didžiąsias šventes:  motinos dieną, tėvo dieną, visų šventųjų dieną, vėlinių dieną.Ylakių šv. Roko išpažinėjo koplyčia skouds.lt

 Projektas  

Koplyčia buvo statoma pagal projektą, kurio autoriumi laikomas Karlas Eduardas Strandmanas. Ant koplyčios projekto nurodyta tik nuolatinio K. E. Strandmanno suprojektuoto objekto prižiūrėtojo, Liepojoje gyvenusio inžinieriaus-architekto K. O. Kuntzelio įsipareigojimas prižiūrėti statybos darbus. Architektas suprojektavo neogotikinę koplyčią su stačiakampe presbiterija ir nedideliu, žemu uždaru prieangiu. Pagrindiniame fasade po neaukštu trikampiu frontonu įkomponuota smailiaarkė niša su stambiu langu-rože. Šoniniuose fasaduose suprojektuoti dideli langai su masverkais ir laiptuotais kontraforsais, o interjere – smailėjančios kryžminio skliauto ramstinės arkos, atremtos į vidinius kontraforsus.

Tačiau statybos metu vietoj numatyto prieangio sumūrytas masyvus keturkampis bokštas su frontonais ir smaile, suteikęs pastatui panašų į bažnyčią vaizdą. Spėjama, kad pakeitimo projektą padarė  K. O. Kuntzelis. Šv. Roko išpažinėjo koplyčia buvo baigta statyti 1904 m.Ylakių seniūnijos lankomiausios vietos 

Į vargonų chorą (nenaudojamas, uždarytas) bei varpinę patenkama iš lauko, pro atskiras duris, atsiveriančias į siaurus ir stačius mūrinius laiptus.

 Taip pat skaitykite 
 Kražių šv. Roko koplyčia
 Šv. Roko bažnyčios Lietuvoje

 Galerija 

 Šaltiniai 

Kategorija:Ylakiai
Kategorija:Skuodo rajono koplyčios
Kategorija:Neogotika Lietuvoje